हिंदी फिल्मों के हीरो हमेशा बहादुर और विजेता दिखाए जाते हैं। हर मुसीबत से निकलने का तिकडम उनके पास रहता है। वे एक साथ दर्जनों व्यक्तियों का मुकाबला कर सकते हैं। सलमान पिछली फिल्मों में यह सब करते रहे हैं, लेकिन 'बजरंगी भाईजान में उनकी भूमिका अलग है। अंतिम दृश्य को याद करें तो एक व्यक्ति लंगडाता हुआ पस्त हाल में दिखता है, वह भी सलमान, लेकिन जब पीछे से भाईजान का नारा और मामा की पुकार आती है तो दर्शकों की आंखें बजरंगी की बहादुरी से द्रवित हो जाती हैं।